Af hverju er sagt að eitthvað kosti kúk og kanil ? Hvaðan kemur orðasambandið og hvað merkir það ? Orðasambandið að eitthvað kosti kúk og kanil virðist ekki gamalt í málinu . Aftur á móti er eldra að segja að eitthvað kosti skít og kanil í sömu merkingu . Það er án efa myndað eftir danska orðasambandinu skidt og kanel sem notað er um eitthvað sem bæði getur verið jákvætt og neikvætt . Algengt er að segja að eitthvað kosti skít ( og ekki neitt ) og er það komið úr dönsku , samanber skid og ingenting . Orðið skítur er algengt í föstum samböndum og skítur og kúkur standa saman í orðasamböndunum það er lítill ( enginn ) munur á skít og kúk ‛ báðir eru jafn slæmir ’ og skítur á priki og kúkur á krók ‛ lítil peningaupphæð sem varla munar um ’ . Orðasambandið að fara í kúk og köku er notað um að verða miður sín yfir einhverju . Sambandið kúkur og kanill er myndað á sama hátt , það er með stuðlum , k-k , til áherslu .